شه‌فه‌ق نيوز/ قايمقاميه‌ت قه‌زاى سه‌ى سايه‌ق له‌ پاريزگاى سلێمانى، جه‌خت له‌ تۆماركردن حاڵه‌ته‌يل تويشهاتن وه‌ ڤايرۆس كۆرۆنا كرد ئه‌را كه‌سيگ ك له‌ئيران گله‌وخواردگه‌ و وت: ئه‌و تويشهاتگه‌ له‌ كه‌ره‌نتينه‌ بويه‌.
له‌ى باوه‌ته‌و، ديار ره‌فيق قايمقام قه‌زاگه‌ له‌ به‌ياننامه‌يگ ئه‌را مه‌ردم ناوچه‌گه‌ وت: حاڵه‌تيگ تويشهاتن وه‌ ڤايرۆس كۆرۆناى تازه‌ له‌ سه‌ى سايه‌ق تۆمار كرياگه‌و جى نيگه‌رانى نيه‌.
ره‌فيق باس له‌وه‌يش كرد ئه‌و تويشهاتگه‌ له‌ ئيران بويه‌و ناتگه‌ وه‌ره‌و قه‌زاگه‌، به‌ڵكوو كه‌ره‌نتينه‌ كرياگه‌ له‌ ده‌روازه‌ى پاشماخ ئه‌را ماوه‌ى 19 رووژ و هه‌ر وه‌و خاتريشه‌ داوا له‌ليدان ئه‌كه‌يم پابه‌ند بوون وه‌ رينمايه‌يل.
